เนื่องจากดิฉัน ประจำเดือนขาดอาทิตย์กว่าๆ ดิฉันอายุ48อยู่กินกับสามีอายุ28มี เพศสัมพันธ์ โดยไม่ได้ป้องกันมาโดยตลอดเพราะคิดว่าอายุเยอะยังไงก็คงไม่ท้อง. แต่มีอาการคัดเจ็บเต้านมเหมือน ปจด จะมาปกติ. ปกติดิฉันมี ปจด มาตรงทุกเดือน แต่ตอนนี้ ไม่มา ก็อยากทราบว่า มีโอกาสตั้งครรภ์ไหมค่ะ. ถ้าตั้งครรภ์ จริงๆ จะเป็นอันตรายไหมค่ะ
สวัสดีค่ะ โอกาสตั้งครรภ์ในผู้หญิงที่อายุมากกว่า 45 ปีขึ้นไปจะมีน้อยกว่า 1% อย่างไรก็ตาม หากประจำเดือนไม่มา ก็ควรตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนเริ่มไม่มา อาจเนื่องจากกำลังเข้าสู่วัยหมดประจำเดือนได้ แนะนำให้สังเกตอาการไปก่อน ซึ่งหากเข้าสู่วัยใกล้หมดประจำเดือนก็จะมีอาการอื่นๆ ร่วมด้วย เช่น ร้อนวูบวาบ ไม่สบายตัว มีเหงื่อออกในตอนกลางคืน นอนไม่หลับ ผิวแห้ง หนังศีรษะบาง ผมร่วง ช่องคลอดแห้ง คัน เจ็บเวลามีเพศสัมพันธ์ ไม่มีอารมณ์ทางเพศ ปัสสาวะบ่อย ปัสสาวะเล็ด อ้วนขึ้น ระบบเผาผลาญในร่างกายทำงานได้น้อยลง ไม่มีสมาธิ อารมณ์แปรปรวน หงุดหงิดง่าย วิตกกังวล ขาดความมั่นใจ เป็นต้น สำหรับอาการเจ็บเต้านมก็เป็นอาการที่เกิดจากการแปรปรวนของฮอร์โมนได้ ซึ่งสามารถพบได้ในวัยก่อนหมดประจำเดือนเช่นกัน